LIKOVNA UMETNOST – NALOGE ZA USTVARJANJE za učence 7. razreda v času od 18. 3. do 25. 3. 2020

**Dragi učenci in starši!**

Želim vam čim bolj mirno obvladovanje trenutne stresne situacije, ki je preplavila tudi našo deželo. Zato vam imam za vas naloge, s katerimi boste skupaj odstranili negativne misli in z ustvarjanjem lažje prebrodili tedne, ko ne moremo biti skupaj.

**Naloga za učence 7. razreda:**

-Odprite povezavo do [posnetka](https://www.youtube.com/watch?v=rLgSd8ka0Gs) iz Londonske **Tate galerije** in si pozorno oglejte likovna dela francoskega slikarja **Henrija Matissa**, ki je ustvarjal tudi v **tehniki kolaž**.

-Tudi vi boste delali **kolaž**.

-Pripravite si material: različne vrste in barve papirja (kolaž papir, časopisni papir, karton, embalaža, …), risalni list za podlago, na katero boste lepili, lepilo in škarje. Če nimate barvnega papirja, si ga pred rezanjem pripravite tako, da ga pobarvate z barvicami ali flomastri.

-Vaš motiv so **cvetovi in rastline čim bolj organskih oblik**. Za motivacijo pojdite v naravo in si oglejte čudovite oblike rastlin. Pri delu uporabite domišljijo, pazite na kompozicijo in izbiro barv (močne/nasičene, osnovne, sekundarne). Za pomoč je tu še en [videoposnetek](https://www.youtube.com/watch?v=Ly7BQb44w3s), ki vam naj bo za inspiracijo.

Pozorni bodite na kompozicijo. Znajdite se in bodite čim bolj kreativni.

Obilo užitkov ob ustvarjanju vam želim in srečno!

**Izdelek fotografirajte in mi ga pošljite na spodnji e-naslov do srede, 25. 3. 2020.**

**Svoj izdelek boste prinesli tudi v šolo, kjer ga bomo skupaj vrednotili**.

**Za dodatno širjenje obzorja pa si na svoj mobilni telefon naložite aplikacije, ki vas bodo na sodoben način popeljale v svet likovne umetnosti:**

* **Google Arts & Culture** (aplikacija je namenjena spoznavanju likovnih del v veliki resoluciji in ima vgrajene 3D posnetke številnih pomembnih galerij in muzejev, ki si jih lahko virtualno ogledate in se po njih sprehodite.) <https://play.google.com/store/apps/details?id=com.google.android.apps.cultural&hl=sl>
* **Studying painting** (aplikacija namenjena spoznavanju slikarstva + kviz) <https://play.google.com/store/apps/details?id=org.arsborisov.studyingpainting&hl=sl>

Pripravila: *Jasmina Strugar, profesorica likovne umetnosti, OŠ Vinica*

Za dodatne informacije sem vam na voljo na naslednjem naslovu: jasmina.strugar1@gmail.com